पाएं अपने शहर की ताज़ा ख़बरें और फ्री ई-पेपरडाउनलोड करें
बहबलकलां फायरिंग केस में दो आरोपियों की जमानत याचिका हाईकोर्ट ने मंजूर कर ली। चंडीगढ़ के विशाल गन हाउस के मालिक सतीश और मोगा में पंकज मोटर्स के मालिक पंकज बंसल को हाईकोर्ट ने डिफॉल्ट नियमित जमानत का लाभ दिया। सतीश के खिलाफ हथियारों के स्टॉक में गड़बड़ी व प्रतिबंधित हथियारों की स्मगलिंग और पंकज बंसल के खिलाफ बिना लाइसेंस हथियार इस्तेमाल करने के आरोप हैं।
दोनों के खिलाफ 18 अक्टूबर 2014 को फरीदकोट में आर्म्स एक्ट और अनलॉफुल एक्टिविटीज (प्रिवेंशन)एक्ट के तहत एफआईआर दर्ज की गई थी। सतीश को 20 अगस्त 2020 और पंकज को 21 अगस्त 2020 को गिरफ्तार किया गया था। दोनों आरोपियों की तरफ से वकील राजीव मल्होत्रा ने कोर्ट में कहा इन्वेस्टिगेशन एजेंसी ने इस मामले में स्पेशल कोर्ट में चालान दाखिल न कर मजिस्ट्रेट की अदालत में चालान पेश किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn